
wirdigẽ Cloſter / vñ er kam eins mals vber ein Buch. da fandt er groſſe 
wunder in geſchꝛiben die got geſchaffen hat in himel vñ auff erden, vñ 


in dem meer / er fandt auch geſchuben das dꝛey hymel weren vnd zwer 


paradyß / vnnd nein fegfeür vnd manig wild landt / vnnd wie ein welt 


vnter vns wer / vnd wenn es bey vns nacht wer / ſo wer es bey nen tag 


Er fandt auch das in dem Meer weren groſſe wunder vñ ſunderliche 
viſch / Vnnd fandt darinnen geſchuben wie Judas der got verriet alle 
Samßſtag zu nacht erbermbd gottes het an helliſcher peyn / das wolt 
er nit glauben / vnd daucht in vnglaublich ſein. . g 
O nam er das buch vnd warff es in das feuͤr / vnnd verbrant es 
Vnd die weyl er bey dem feuͤr ſtund/ do kam ein engel võ hymel 
vnnd ſpꝛach zu jme. Bꝛandon / warumb haſtu die warheyt verbrant / 
Gelaußſtu nit das got mer gethun muͤge dañ du in diſem buch geleſen 


haſt. Nun gebeůt ich dir bey dem lebendigen got das du dich zu Bes 
reytteſt / wann du muſt die wunder alle erfaren / vnd muſt neuͤn ganze: - 


Jar faren nach wunder / wann das wil got / vmb das du erkenneſt die 


warheyt / vnnd das du wiſſeſt das du die warheyt verbrent haſt des 
erſchꝛack ſant Bꝛandon ſeer / er foꝛcht den zoꝛn gottes / vnd roas gehoꝛs⸗ 


ſam dem gebot des engels. Der engel für auff geen hymel. Sant Sans 
don bat vnſern herren / das er in in feiner hut haben woͤlt/ So woͤlt er 
fein gebot volbringen / vñ hieß bereyten ein groſſes ſchiff / vnd het das 
durchbinden mit ſtarcken eyßnen banden / vñ das ſchiff machen nach 
Noes arch / vnd hieß darein tragen ſo vill ſpeyß vnd kleyder / vnd alles 
das inen zu dem leyb notturfftig was / das er vnd ſeiner bruder zwelff 
vñ all jr geſindt bedoꝛfften neůn jar auff dem Meer / vñ machte in das 
ſchiff ein Capell / vñ nam vil heyltumb darein / vnd nam zu im heylige 
Cloſter munich / die er zu Hybernia fandt / die willigklichẽ mit im füren 
vñ jm gehoꝛſam waren / vnd die kamen auch all mit im heym / on einer 


der wardt versucht in das paradyß / vnd der teuͤffel nam inn auch ein 


den gewunnen fie wider mit jrem gebet / als man hie nach hoͤꝛen wirt 
vnnd vil ander ding die jnn widerfuren. Do nun das ſchiff wol bereyt 
was mit allen dingen/do namen fie vrlaub võ jren freuͤnden / vñ ſaſſen 


In gottes namen in das ſchiff / vnnd furen in groſſen ſoꝛgen 45 dem 
| F A4 


s was hie vor gar ein heiliger Abbt / der hieß Bꝛandon vñ was 
(” von Hybernia geboꝛn / der was ein geſegnetter můnich in einem 


a re an 


meer vnd zungen ayff re ſege / vnd furen wolfißenthalßen monat das 


ſie nit vil wunder ſahen. BR. 
Arnach kuͤrtzlich an einem morgen fruͤe/ſahen fie einen Dꝛacken 
gegen jnn geen / auß einem berg in dem Meer / der thet ſein maul 
auff als ob er das ſchiff woͤlt verſchlicken / Do erſchꝛacken fie gar feer, 
vnd ruͤfften vnſern herren an / do kam jnn got zu hilff / vnd thetten ſich 
die wolcken auff / vnnd kam auß den luͤfften ein minnigklich thier/ das 


was geſchaffen als ein Hirß / vñ das brann als ein feuͤr geſchwindt / vñ 


zuckt den Dꝛacken auff in die luͤfft / do ſchꝛey der Dꝛack grewlich. Vnd 


alſo erlediget ſie got von der erſten not. 


¶ Darnach kamen ſie mit jrem ſchiff in einen wald / der was gruͤn / do 


punden fie ir ſchiff an / vnd giengen in den wald / vñ klaubten duͤr holz 


zu einem feuͤr. Nun kam ir einer an einen duͤrren baum / vnd wolt in ab 
hawen / vnd do er an den baum hew do wardt der wald eytel waſſer / 
gieng vaſt vnter. Do ſpꝛach ſant Bꝛandon / das iſt recht der viſch einer 
geweſen / daruon ich geleſen hab in dem buch das ich verbrant / die ſo 
groß vnnd fo alt ſeind/das auff jren ſchwarten groß weld wachſſen. 
Vnd do der wald vnter wolt geen / vnnd ſich der viſch alſo vnter thet / 
do hetten ſie die wunder des Meres nahet ertrenckt / wann das ſie got 
in feiner hut het / waffen ſpꝛach ſant Bꝛandon / wie iſt der viſch ſo ma⸗ 
nig Jar alt/ee das der groß wald auff jm gewachſſen iſt / doch vnnſer 
herr behut ſie vnd kam jnen zu hilff. | | 
O ſie nun auß dem wald kamen / zuhandt kamẽ fie aber in groſſe 
not / ſie ſahen ein grewlichs thier auff dem meer gen inn kum̃en 
das was voꝛnen als ein man / vnd hinden als ein viſch / das thet als ob 
es das ſchiff woͤlt fahen. Do ſpꝛach ſant „„ euch wol 


pf erſchꝛeckent nit / got mag ons wol helffen / vñ laſſent vns fur faren / 


es mag vns nit geſchaden. Das ſelb thier het einen geharten leyb vnnd 
hat ein grewlich antlitz / vnnd für lang vmb das ſchiff / vnnd hets gern 
vmb gezogen / vnnd do viel ſant Bꝛandon auff ſeine knye/ vnd bat got 


das er ſie behut / do ließ er das thier vnter geen. Vnd bey dem ſchiff da 


hoꝛten ſie den gantzen tag das Meer in dem grundt grewlich bellen võ 
jewten. Do verſtund ſant Brandon wol / das an der ſtat der neuͤn fg 


feuͤr eins was. Do ſchlugen fie ſich nider ferr in einen ſee. R 


¶ Darnach kamen ſẽe an ein ſtat da ſahen ſie einen groſſen See / dar⸗ 


umBläffer geyſt / als menſchen / Die fraget fant Brandon. was ſie da 


theten. Do ſpꝛach ein ſeel. O wee Brandon wir jan in groſſer peyn / vñ 
mieſſen leyden biß an den jungſten tag / võ groſſem froſt vñ von hig⸗ 
durch das / das wir ſo wenig erbermbd haben gehabt vber die armen / 


vnd thut ons der dunſt vñ anch die big alſo wee / das kein groͤſſer wee 


möcht geſein / Vnd wiewol vnns der ſee ſo nahet iſt / doch mügen wir 
fein nit genieſſen / das wir vnns damit erkuͤlten O lieber Bꝛandon pit 
got das er vns von dem leyden erledige / durch ſeines pittern todes wil⸗ 


len. Do bat fant Brandon vnſern herren / das er die armen ſelen erloͤſte / 


das ſie ſich ein wenig erkuͤlten. Do geweret jn got / vnd gund den leſen 
das yetzlicher ein gutter trunck wardt auß dem ſee / vnnd das yetzliche 


mit einer handt ein guß waſſers auff ſie hub. Do neygten die ſelen ſane 


Bꝛandon gar gnedigklich vn danckten jm gar freuͤndtlich/das er jun 


die gnad vnd die trew erwoꝛben het von got. Do ſchied ſant Bꝛandon 
von jun / vnnd do er dannen ſur / do ſchꝛeyen jm die ſelen alſo iem̃erlich 


nach / das es jnn alſo ſeer erbarmet / das jm die augen vber lůͤffen. 


| OR: ſant Bꝛandon võ den ſelen Fam,do kam ein groß ſteum wet⸗ 


ter vñ ein windt / der warff ſie ferr hin dañ / auff das kleber meer 


das ſie nahet daran beklebt waren / wann das jnn got zu hilf kam. 


I Do ſahen ſie in dem kleber Meer gar vill ſchiff die darinn waren Bes 
klebt / da recktẽ ſich die maſchbaum auff auß dem Meer / der was alſo 


vil / als ob ein wald mit geſtimelten baumen da wer. Do bat ſant Bꝛan 
don vnſern herren / das er ſie weyſte auff das beſte. Do kam ein ſtimm 


\ von got vnnd ſpꝛach. Bꝛandon far on ſoꝛg / Got iſt mit dir / kere zu der 
rechten handt auff dem Meer / wañ ferſt zu der lineken handt / ſo biſtu 


verlous / wann da leyt ein ſtain der zeycht anſich alles eyſen / das jm zu 


kumbt. Vnd hat auch manich ſchiff mit lewten vnd mit gut verderbt 
Do keret ſant Bꝛandon zu der rechten handt mit ſeinem ſchiff / vnd ſur 
gen einer ſtainen wandt / da ſtund ein groß ſchoͤns muͤnſter auff. Do 
bhieß ſant Bꝛandon das ſchiff hefften / vñ gieng herauß allein auff den 
berg / vñ kam in das muͤnſter / darinnẽ waren fißen heyliger bruͤder/ die 


dienten got allzeyt tag vñ nacht / do ſant Biandon zu inn kam / vñ das 


goͤtlich leben an inen ſahe / do was er fro vnd beleyb bey jnn die nacht. 
Usan do es mittag was / do ſandt inn Got jr ſpeyß bey einem rappen / 


Der brachte inen von hymel vierhalbe ſemel / vnnd einen gebratenen 


viſch / vnd das thet got alle tag / vnd lebten auch keiner andern ſpeyß/ 


wann die jnn von hymel kam. Do baten ſie ſant Biandon/ das er mit 


inn es. Do ſpꝛach er / nayn / woͤlte got das ich feiner ſpeyß eß/er het mir 


auch mein teyl geſendet / wann mich got wol hie weyß / het ich es nun 
vmb got verdient / das ich feiner ſpeyß eſſen ſolte / ſo het er mir woll die 
vierden ſemel gantz gelaſſen / das wer auch mein teyll geweſen / Seydt 
er euch nit mer hat geſendet dan yeglichem ein halbe ſemel / dauon ſol⸗ 
lent jr ewer ſpeyß allein eſſen / got ſey gelobt der gnaden dieer euch thut 


Got erkent wol das ich in meinem ſchiff genug ſpeyß hab. Doch wolt 


in got nit laſſen / er ſandt jm auch ſein ſpeyß auß dem paradyß die wey! 
er da was. Vnnd do fie geffen hetten / do befalhe ſich ſant Brandon in 
r geßet / vnd nam vrlaub vñ ſchied von jnn zu ſeim ſchiff / vñ zu ſeinen 
Brüdern. ¶ Do ſant Bꝛandon in das ſchiff [aß vñ võ landt ſtieſſen / do 
treyb ſie ein windt auff dem Meer gen Oſterlandt / do ſach ſant Bꝛan⸗ 
don ferr auff dem Meer einen ſtain ſchweben/darauff ſaß ein menſch 
aliein / der was geharet als ein Ber. Do fragt jnn ſant Bꝛandon wie er 
dar kum̃en wer, Do ſpꝛach der gut bruder. Ich gehoͤꝛ zu den Brüdern, 
bey den du vber nacht wareſt / vñ bin auff diſem ſtein neuͤn vñ neuͤntzig 
Jar geweſen / vnnd hat mir Got die har laſſen wachſſen fur mein ges 
wandt / vnd ich ſahe auch nie keinen menſchen mer dann euch / vnd ge⸗ 
aß auch nie kein leybliche ſpeyß. Do ſpꝛach ſant Bꝛandon / wie ernerſtu 
dich voꝛ dem wetter. Do ſpꝛach der heylig bruder. Ich acht luͤtzel wie 
es dem leybe ergeet / moͤchte ich nuͤr die feel ernern / doch ſo iſt es holl in 
diſem ſtain / da ſchlyff ich ein biß es zergeet. Do ſpꝛach ſant Bꝛandon / 
Seydt das du gehoͤꝛſt zu den Brüdern bey den ich heynt die nacht was / 
warumb biſtu nit bey nn beliben/ wann fie füren ein goͤtlich leben / das 
ſie Got ſpeyſt mit dem hymel pꝛot. Do ſpꝛach der gut mennſch / mich 
dunckt noch mein Buß su klein ſein / ich ſoll auff diſem ſtain ſterben / vñ 
mein gebain biß an den jungſten tag hie warten / vnd damit ſpꝛach er / 
Got pfleg dein ich redt nit mer mit dir. WE 

O fur ſant Brandon mit feinen Brüdern furbaß / vnnd kamen in 
Da Inſel / die was finſter / das ſie weder hymel noch erden noc; 
nichts mochten geſehen / vnnd was der grundt eytel gulden / vnd das 
grieß eytell edell geſtain / die waren dunckel von dem ſchlaym den das 
Meer daruber geſchlagen hette. Da lagen fie woll funfſtzehen tag mit 


groſſen ſoꝛgen on feir vnnd liecht / das ſie nit dannen mochten kumen WE 
Do giengen fie auß dem ſchiff / vnnd wiſten nit wo fie hin ſolten/ vnd 
kamen an einen bach mit roͤr / da bey giengen fie hin vnd kamen an den 
ſchoͤnſten fall den nie kein menſch gefach / die wendet waren gulden / vñ = 
die fehlen karfunckel / vnd was das dach fladern / vñ was allzeyt liecht 
darinn / vnd ſchein der Karfunckel vnd das golt darinn als die Sunn |: 
Voꝛ dem ſall da entſpꝛang ein pꝛunn der hette vier fluͤß/ an einem fuß 
wein / an dem andern fluß milich / an dem dꝛitten oͤll/ an dem vierdten 3 
honig / do hetten die bruder groſſe freuͤd von dem geſicht / vñ von dem 
pꝛunnen haben alle Brüder jr krafft gewunnen. Auch waren in dem fall | 
funff hundert geſtuͤll/ die waren gar minnigklich bekleydet mit pfeler 
vnd mit ſeyden / vñ was allerley handt in dem ſall das man erdencken 
kundt vñ ein menſch betrachten moͤcht / oder begeren. Nun was vnterrk 
inn ein muͤnich / der ſtal in dem ſall gar ein koͤſtlichen pferdes zaum / vñ iR 
das geſchach von rechter vnſinnigkeyt die er gewann von der wunne 
die in dem fall was / das er nit wiſt was er thet / das im auch woll zs 
ſawr wardt / als man noch wol hoͤꝛen wirt / wie es im ging. 
¶ Darnach giengẽ ſie ſurbaß⸗do ſahen fie aber ein minnigkliche burg / 
die was vil ſchoͤner dañ die erſt/ da fie voꝛ in waren geweſen. Die buͤrg / 
maur leuͤchtet alſo ſchon / das fie wol eim gantzen landt geleuͤchtet hei 
von golt vnd von edlem geſtein/ vñ an die ſtat kam weder regen noch 
ſchnee/noch kein vngewitter. Es iſt allzeyt wunnigklich vn ſchoͤn da / 
Vnd voꝛ dem einen bůrthoꝛ ſaß ein grawer herr ein alter hieß Enoch / 
vñ voꝛ dem andern buͤrthoꝛt [aß auch ein alter herr mit einem grawen 
bare / der hieß Helias / Aber voꝛ dem dꝛitten buͤrgthoꝛ da ſtund gar ein 
huͤbſcher ſungling / der het ein rote kappen an / vñ het ein feuͤrn ſchwert 
n ſeiner handt / der ſelb jungling ſpꝛang vnter ſant Bꝛandons muͤnich 
vñ zuckt ein zu der poꝛten. Do das ſant Bꝛandon erſach vñ die andern 
muͤnich / do erſchꝛacken fie all vñ giengen dannen vnd hetten vil layds 
vmb jren bruder der inn genum̃en wardt. Nun was die mauren an der 
bůrg alſo hoch / das ſie die innen nit mochten geſehen/ vnd waren alſo 
klar das niemant wol ſagen kan. Do verſtund ſant Bꝛandon wol das 
es am paradyß was / vnnd do ſie wider von dem paradyß kamen / do 
kamen fie wider an die finſtere ſtat / da ſie võ dem ſchiff kamen / do ſage 
ein muͤnich / das der grundt eytel gulden was / vnd das grieß eytel ede! 

neſtain. Do waren ſie all ro vnd gewunnen des goles vñ des edlen ge⸗ 


ftains alſo vill / das ſie damit manich ſchoͤns gotzhauß bawten Onnd 
do ſie des golts/karfunckels / vnd ander edels geſteins gewunnen / auß 
der finftere des Meres / die ſchynnen fd hell vnd ſchoͤn / das fie woll in 


der finſternuß geſahen. 


¶ Do ſie genug in jr ſchiff brachten / do kerten fie von dannen / vnd do 


fie ferr auff dem Meer furen / do hoꝛtten ſie ein grewlich gedoͤß vñ ein 


ſauſſen / das fie gedaucht es woͤlt hymel vnd erden zufamen brechten / 
vnd kam ein donner vnd pligzen/ das die bruͤder all verzweyffelten von 


dem gedoͤß vnd vngewitter. Do kam der teuͤffel mit einem groſſen heer 


vñ wiettent das es recht in den luͤfften erhall. Vnd do er zu dem ſchyff 


kam / do ſchꝛey er grewlich vnd ſpꝛach. Bꝛandon du muſt mir den dieb 


hie laſſen / mit dem nam er den muͤnich der den zaum ſtal / vor dem pas 
radyß in dem ſall / vnnd Bande in an den zaum / vnnd furt in hinwegk⸗/ 
vnnd zoch jn vber ſtaud vnd ſtock/ vnnd thet jm alſo wee / das jm der 
diebſtal wol zu ſaur wardt. Und do er jn hinwergk bracht / do bat ſant 


Bꝛandon vnnd alle ſein brůder vnſern herren ernſtlich mit weynenden 
augen fur jren geſellen. Do ſpꝛach ſant Bꝛandon / was zeycheſt du ung 
das du in diſem ellendt vber vnns verhengſt / das vnns der teuͤffel den 
munich voꝛ helt. Do kam der teůffel vnd warf den münich hertigklich 


ln das ſchiff / do was er ſchwartz võ dem bech / das an im erhertet was 
vnd ſein har vñ bart was jm hert woꝛden von dem bech vnd von dem 


hartz / vnnd was erkrum̃et vnnd zerkratzet iem̃erlich. Do geſegenten fie 
ſich all / do floch der teuͤffel von jnn / vnd ſie lobten vnſern herren / das 
er inn jren gefellen wider het geben. 8 

¶ Darnach trug ſie das Meer an ein ſtat / da ſahen fie ein groſſes ſchiff 
ſchweben darinn was guts ſo vil das alle welt damit guug moͤcht ha⸗ 

ben / wer es vnter ſie getaylt / da was das aller groͤſt geſchꝛey/ſo iem̃er⸗ 

lich darinnen / das ye gehoͤꝛt wardt / wann fie waren verhofftet an das 

kleber Meer / vnd ſturben die lewt darinn / vnd flugen die greyffen dar⸗ 

inn / vnd trugen die todten mit jnn auß vñ fraſſen ſie / vnd auff die ʒeyt 


ſturben in dem ſchiff wol vier un achtzig menſchen / der ſelen ſach ſant 


Bꝛandon auff maſtbaumen ſitzen / vnd warten gottes gericht vñ vr⸗ 
teyle / wo fie hin faren ſolten / vnd ſahe auch ein groſſe ſchar der teuffel 


kum̃ n vnd warten der ſelen / vnd die teuͤffel namen ein vñ achtzig ſelen 

vnd wardt ſant Michel nit mer dann dꝛey do ſahe er woll das ſie dern 
eeöffel auß dem ſchiff trug / vnnd ließ in faren mit fein ſelen. Do warde 
von dem teůffel wunderlicher (hal vñ ein wetter / vñ wurffen die ſelen 
auff vnd nider / vnd thetten jn ſo wee / das fie iemmerlich ſchꝛeyen / vnd 


furten fie mit groſſer vngeſtuͤmigkeyt zu der hell. Do kam ſant Michel 
vnd nam die dꝛey ſelen / vnd fůret fie mit groſſen freuden vnd mit lob⸗ 
geſang zu dem hymelreich . ¶ Do nun das alles ergangẽ was / do furen 
fie aber furbaß auff dem Meer / vnd kamen aber in groſſe not / wañ fie 
ſahen gen inn her kum̃en ein thier das het eins menſchen leyb vnd ant⸗ 
litz / vnd was vnterthalb der gürtel ein viſch / vnd heyſſet ein Saracene 
vñ iſt ein wunderlichs thier / vnd hat gar ein wunnigklichs vñ ſchoͤns 
menſchen bild / vnd ſingt alſo wol / vnd iſt fein ſtim̃ ſo fieß, wer ſy here 
der mag fich ſchlaffs nit erweren / vñ weyß nit was er thut / vñ do das 
wunderlich thier zu jn kam / do ontſchlieffen die ſchiflewt die das ſchiff 
ſolren fuͤren / vnd lieffen das ſchiff ſelber geen / die münich vergaſſen jr 
ſelben alſo gar võ feiner ſtim̃ / das fie nit weſten wo fie waren do treyb 
ſie der windt zu einem bergk/der was eytell feuͤren / auß dem bergk lieff 
ein ſchwartzer man/der röfft ſo ſeer zu in / das ſie erwachten / vñ ſpꝛach 
zu jnn / kerent her zu mir / ich wil euch ſagen wo jr faren ſollent. Do hieß 
ſant Bꝛandon das ſchiff ʒu im keren / vñ do ſie zu jm kamen / do ſpiach 
er zu ſant Bꝛandon / vñ gethoͤꝛſt ich du alter muͤnich Bꝛandon/ du vñ 
all dein geſellen tuuͤſten von mir ſterben / vñ in das feuͤr gewoꝛffen wer, 
den / jr muͤſten mir gelten alle die ſelen die wir von ewerm gebet hie ver» 
lieren / wann vnns kan kein fele vor euch beleyben / wann got mag euch 
ewer gebet nit verʒeyhen / jr habt ons auch den zaum dieb/der doͤꝛt ſitze 
bey euch / der den zaum voꝛ dem paradyß ſtal. Do das der munich er⸗ 
hort / das er info wol erkant/do foꝛcht er ſich vñ ſchwitzet gar feer, vñ 
ſchampt ſich auch vor feine Brüdern vmb den dieb ſtal. Do ſpꝛach ſant 
Biandon er hat buß genug / das er arbeyt wie er ſich ſewbern muͤg. 
Do ſpꝛach der teůffel /es was noch gar wenig leydens das er von vns 
leyd / ſein leyden wer erſt an gangen / hettent jr jn uns gelaffen, vnd der 
teũfſel ſahe / das er jm gar übel foꝛcht / do ſpottet er ſein vnnd nam ein 
brandt der glůet / den er kaum getragẽ mocht / vñ warf in zu jm in das 
ſchiff / das ſie nahet all versage waren / wenn fie ſant Bꝛandon nit het 


gero ſt· Do bat der teůffel den ſchiffman / das er jm den můnich geb der 


den zaum ſtall/ das er in ein wenig kratzte / vñ dꝛoet jm ſeer in das ſchiff 
Do ſpꝛach ſant Bꝛandon / dir wirdt das vnſer nit mer ob got will / wir 
ſollen ons all vo: dir hüten, wann bey dir iſt nit gut wo nen / als mich 
bedunckt. ¶ Do kert er ſich von jnn auff dem meer/ vnd kam̃en alſo vill 
teũffel geloffen an das geſtat / die trugen glůende Brent vnnd punnende 
pfeyl / do wurffen fie vnd ſchuſſen die heyligen lewt. Noch ſo ham jnen 
got zu hilff / das jnn kein layd geſchach / wann die pfeyl vnd die brendt 
vielen in das ſchiff als der regen / die muoͤnich fluhen all ſo beſt ſie moch⸗ 
ten / vñ entpfiel ſant Bꝛandon der hut das er nit weſt wo er hin kum̃en 
was / Do wolt ſant Bꝛandon den teuͤffeln die eer nit laſſen / das fie fein 


hut ſolten haben / vnd hieß fie wider vmb keren / das jm fein hut wider 


wurdt / das was den muͤnchen allen layd / vnd ſpꝛachen / wer er gulden 
ſie koͤmen nit hin wider / wann fie woͤlten lieber in einen ſtreyt geen. Do 
ſpꝛach ſant Bꝛandon / ich wil den holen / wañ fie triben manchen ſpot 
mit ons Beliß er jnn / es ergeet jnn nym̃er ſo wol / ſie muͤſſen weychen die 
boͤſen hellhundt / do waren fie gehoꝛſam vñ kerten widerumb / vnd do 
die teuͤffell ſahen die gutten Finde widerumb faren / do erſchꝛacken ſie / 
vnd verʒagten all vnd fluhen / wann ſant Bꝛandon ſpꝛach den Palm / 
Deus miſereatur / wañ do der teuͤffel den Pſalm hoꝛt leſen / do mocht er 
nit beleyben / Daran het ſant Bꝛandon gutten gelauben / Damit er den 
teüͤffen angeſigt / Als auch ein yetzlich menſch dem teuͤffel hert wider⸗ 
ſteet mit einem veſten glauben / der geſigt im an / vñ macht in flüchtig 
Das befandt auch ſant Bꝛandon wol / vnd fandt auch ſein hut wider 
der lag bey dem geſtat / do belib ſant Bꝛandon bey dem geſtat / bey dem 
brinnenden berg / die nacht biß an den tag. | Ä 
On Bain gar ein groſſer winde/der furt fie fer auff das Neer⸗ 
Lo wurdẽ ſie gar fro / vñ kamen zu einem menfcyen,der ſaß auff 
einem waſen in dem Meer / vnnd het nit anders damit er ſich auff ent⸗ 
hielt dan den waſen / vñ wer die gottes kraſſt nit / er wer verdoꝛben auff 
dem Meer / Do der gut menſch ſahe das ſchiff zu jm keren / do floch er 
hinderſich von dem ſchiff / vñ ſant Bꝛandon bat jn / das er zu im keret 
Biß er mit jm redet / do ſtund der waſen ſtill / biß das er zu jm am, Do 
fraget ſant Bꝛandon wie er dar kummen wer / ob er durch got da ſeß / 
oder von miſſetat wegen / ſo woͤlt er im helffen / vnd ſaget jm das er ein 
eſter wer / ob er nit goͤtlicher ding an inn begeret. Do ſpꝛach der gut 

melt auff dem waſen Du ſolt woſſen / das ich Bey nedneig jar auff ” 


diſem waſen geweſen Bin,das mich got geſpeyſt hat mit ſeinem hymel 
pꝛot / des gnaden wil ich hie warten / vñ feiner goͤtlichen leer gehoꝛſam 


ſein. Auch wiß das ich mer Brüder hab die got ſpeyſt / der der Capellan 


vil genoß der den zaum ſtall / das er dir wider wardt / die ſelben ſeind in 


dem Cloſter da du vbernacht wareſt / du haft meiner bruͤder auch ein 


geſehen auff dem ſtain ſchweben / der halff dir auch got bitten / das er 
dich ge wert der ding die du an in begerteſt. Do ſpꝛach ſant Brandon, 
Heyliger menſch ſag mir mer võ deiner brůderſchafft / die hab ich wol 
geſehen nach gottes gnaden werben. Do ſpꝛach der gat man auff dem 
waſen / ich vil dir ſagen wie wir her ſeind kum̃en. Ein ſtat hieß Naza⸗ 
reth / da hetten wir ein Cloſter inn / nun was das landt vñ die ſtat alſo 


ſundig / das fie verſanck mit lewt vñ mit gut / vnnd bleyb mein bruder⸗ 


ſchafft auff der ſtainen wandt / bey den du wareſt / Alſo hat ſie got er⸗ 


nert / auff der ſtainen wandt / mich auff diſem waſen / vnd mein bruder 


auff dem weiſſen ſtain / vñ von vnſer ſundt wegen fein wir beyd võ ein 


ander geſcheyden / vñ do das landt vnter gieng do bleyb diſer waſen⸗ 
als du jn ſichſt. Alſo ſoll ich mein ſundt hie bůͤſſen/das ich vndter kein 


obdach ſol kum̃en / biß das ich kum̃ ʒu der ewigen rw. Nun Behüt dich 


got ſpiach der gut mẽſch su ſant Brandon / vñ du ſolt faren vnterhalb 


ſo wirſtu groſſe wunder ſehen. Do kam ein windt /der trug ſie võ dem 
waſen in einer kurtzen ſtundt vierthalb hundert meyll/ do begund das 


meer wallen vnd wieten / vnd ſchlug das ſchiff furbaß in ein finſter ge⸗ 


nißel / an der ſtat felt das Meer in abgrundt der hell / Do zuckt got das 


ſchiff wider / das fie nit darinn kamen / da weren fie in groſſen ſoꝛgen 
geweſen / weren ſie nit mit gottes willen gefaren / vñ das go ſant Bian 
don wolt haben in feiner hut / auff das / das er die wunder gottes alle 
erfůr / vñ die warheyt erfunde die er in dem buch geleſen het das er ver⸗ 


Brant. Alſo geraw es jn uͤbel das er das buch verbrant het. = 
i Nun füren fie ein wenig furbaß / do ſach ſant Brandon ein nacken⸗ 


den man ſitzen auff einem ſtain / der het groſſe peyn / vnd ſaß allein, vñ 


was jm der leyb halb erfroꝛen/das ſich von dem froſt das fleyſch von 
dem gebain ſchelt / An der andern ſeyten bran er alſo ſeer / das im groffe 
scher in ſein leyb giengen / vñ ſchlugen jm die flamen vber das haubt⸗ 


Nun het er kein ſchirm dann ein kleines tůchlein / das hieng jm voꝛ den 


aug / das treyb im die hit ein wenig hinderſich / vñ ein hagel viel oben 


auff in / der krefftiget in ein wenig. Auff den ſtain kam er alle ſambſtag 
nacht / vñ weret biß an den Suntag zu der Non zeyt/ſo kamen dañ die 
teuͤffel vnd furten jn wider in die hell Do jn ſant Brandon in der peyn 


ſahe / do fragt er in wer er wer. Do ſpꝛach er. Ich bin ein armer fünder/ 


Judas der got verriet / vnd von verzweyflung wegen hieng ich mich 


ſelber / hette ich recht rew gehabt / vnd mich ſelber nit getoͤdt / ſo het mir 
Got gnad gethan. Auch hab ich von gottes erbermbde etwas vnder⸗ 


leybung biß morgen ʒu der Non zeyt /ſo kum̃en dañ die teüffel auß der 


hell / vnnd füren mich in fo groſſe peyn die vnzellich iſt Do ſpꝛach ſant 


Bꝛandon / wie magſtu groͤſſer peyn gehaben/ wañ ich hie an dir ſich. 


Do ſpꝛach der armen ſunder Judas. O wee Bꝛandon / ſolt ich nur die 


peyn haben / ſo woͤlt ich nichts klagẽ / wie groß ſie iſt / fo thut fie mir nit 
alſo wee als die peyn in der hell / ſie werffen mich inſſchweffel vñ bech⸗ 
da ich ewigklichẽ in walle/ vñ iſt mir võ der erbembde gottes der froſt 
vnd die hitz her gemacht / das ich alle Sambſtag in die peyn her tum, 
vñ vnderleybung hab an helliſcher peyn / biß an den Suntag zu Non 
zeyt / So muß ich dann in die hitz die iſt ſo groß / das ein ſtechlin berg 
darinnen verſchmultze. Vnd ſpꝛach. O wee Bꝛandon das diſes langk 


weren ſolt. Do ſpꝛach ſant Bꝛandon / mag dir kein gebet helffen / das 
ſag mir / ſo wil ich got fur dich bitten. Do ſpꝛach Judas / alles bitten iſt 
für mich verloꝛn / wann got will fich nymer vber mich erbarmen / ſich 


diß tuͤchlein iſt mir gut fur die hit / das ſtal ich got do ich mit im gieng 


Das geraw mich uͤbel / das ich es einem armen menſchen gab / dauon 


kum̃et es mir zu hilff / vnd etwan hab ich auch peyn dauon / vmb das 
das ich es ſtal / do beleyb ſant Bꝛandon bey jm die nacht / vnd an dem 
Suntag zu Non zeyt / do hub ſich iem̃erliche klag võ Juda die ye ge⸗ 
hoͤꝛt wardt. Er ſchꝛey O wee ymmer wee / nun muß ich aber in vnzel⸗ 
liche peyn. Do ſant Bꝛandon das hoͤrt / do hieß er alles fein heyltumb 
auff des ſchiffes poꝛt ſetzen / vñ viel an ſein gebet / wañ er merckt wol an 
Judas gebert / das in die peůffel wolten holen / do nun die teuͤffel kamen 


do erſchein der lufft eytel feuͤrin. Do ſpꝛach der munich / der den zaum 


ſtal mit groſſen ſoꝛgen / wir ſolten vns von hinnen haben gemacht / do 


wurden die teůffel vmb ſchweben / vñ ſchoß nn auß dem mundt c tell 
rauch fear, vnd ſchweffel / das fir nahent all verdoꝛben waren in dem 

geſtanck / vnnd wo ſie auff dem Meer ſchwebten / da lieſſen ſie groſſe 
ſtuͤck võ ſchweffel fallen / das bran in dem Meer / als ob es mit fair an 
gezuͤndet wer. Vnnd do fie an jn wolten / do gebot jnn ſant Bꝛandon⸗/ 
das ſie jn ein wenig lieſſen ſitzen / vñ bat got das er im die nacht durch 
den willen fein friſt geb / des gewert jn got. Vñ do in die teuͤffel ein weyl 
muͤſten laſſen ſitzen / do ſchꝛeyen ſie all vber ſant Bꝛandon / vnd troͤten 
Judas gar feer fie woͤlten jm darnach vil würfer thun. Do es moꝛgen 
wardt / do kamen ſie mit groſſem ſchall / vñ mit feuͤrin krelen vñ ſchlu⸗ 
gen die in Judas / vñ zuckten jn vnter ſie / vñ theten jm vill peyn an / vñ 
ſchalten ſant Bꝛandon vnd ſpoten ſein vñ ſpꝛachen. Im muß nun vill 
deſter würfer geſchehen. Nun ſpꝛach ſant Bꝛandon Ich geBeüt euch 
Bey dem lebendigen Got / das jr jm nit deſter wůrſer thut / wann jr im 
voꝛ habent gethan / do muſten ſie im gehoꝛſam fein, vnd furten jn mit 
groſſer vngeſtuͤmigkeyt hin zu der helliſchen peyn. 5 
¶ Do far jnn ſant Bꝛandon nach vñ woͤlt beſehen wie fie jm theten/ zu 
handt mochtẽ ſie im nit mer gethun / vñ wardt hinder den teuͤffeln ein 
rauch voꝛ ſant Bꝛandon. Do ſahe er ein fluß rinnen auß einem berge ⸗ 
der was heyß vñ wuͤl vaſt / vñ Brandt gar ſeer / vñ da gieng an der ans 
dern ſeyten auß dem berg ein kalter windt vnnd ein waſſer / das nie kein 
kelter ding was / vñ was ein groß geſchꝛey darinnen / do verſtund ſant 
Brandon wol das es ein ſegfeuͤr was. Do ſahen ſie in des ſtainen wen⸗ 
den feuͤrin voͤgell fliegen. Sie hoꝛten auch in dem berge allerley handt 
zungen ſcheyen / vnd was anders nit dañ ach vnd wee / auſſerhalb den 
dem berg ſchwebt ein ſee / der was grundtloß / vñ ſchlug ſo hart an den 
herg / das fie die ſchleg hoꝛten vber neun meyl / vnd an der ander ſeyten 
an dem berg furen feuͤrin wellen / als ob ein gantzer wald pꝛunne. Aber 
voꝛderhalb des bergs was es alſo kalt / das die herten ſtain zerſpꝛungen 
Do hieß ſant Bꝛandon das ſchiff keren von dem wallenden waſſer / 
auff den kalten See / vnnd was fie voꝛ in einem tag waren gefaren / da 
mochten ſie in dꝛeyen tagen nit hin kumen. n 
55 O% nun acht jar gefaren waren / do kamen ſie in dem neuͤnden 
N lar in ein landt da funden fie die groͤſten won vnd die ſchoͤnſten 
die auff erden ſein mag / vñ was das landt ſo gnugſam / das man alles 
darinn fandt was man begeret vnd haben wolt/kom / wein / vnd alles 
das man bedarff von allen fruͤchten on alle arbeyt / da wee ere f 

on zichen/ da ſeind die thier vnd die voͤgel zam / die viſch in dem waſſer 5 


geen ſelber zu den lewten / in das landt kam nie kein wolff noch kein nat 
ter / vnd iſt allzeyt gruͤn / das landt heyſt Bona terra / vnd ligt von der 
welt / wann das got wolt das ſie das Meer trug / ſunſt möchten ſie nit 
darinn fen kum̃en / Da was nn alſo woll in dem landt als in dem pa⸗ 
radyß / vñ der ſelbig geſchmack nam jnn all jr muͤdigkeyt vñ gebreſten 
Vnd do ſant Bꝛandon ſelb ʒwelfft mit ſein bruͤdern võ dem ſchiff auff 
das landt kam / do ſahen fie ein ſchoͤne burg die ſchwebet in den lůfften 
das kein lebendige ereatur darinn mocht kum̃en / ſie koͤnde dann hoch 
fliegen / do funden ſie ein hangenden weg / den giengen ſie mit groſſen 


ſoꝛgẽ / do fie auff den berg kamen / da die burg auff was geſetzt do ſahen 


fie zu einer ſeyten des bergs ligen wunderliche thier / dꝛacken vnd linck⸗ 
wuͤrm. Do gebot jnn ſant Bꝛandon das ſte ſtill legen vñ lieſſen ſie ein⸗ 
geen in die burg / do ſahen ſie das die burg maur eytel Criſtall was / vñ 
vil edel geſtein an der maur verwuͤrckt mit kupffer vñ Ste vñ mit meffe 
Alle die wunder die auff erdtrich ſeind/ die funden fie in der Criſtallin 
maur ergraben / da funden ſie thier als Loͤwen / wilde ſchwein / Panter⸗ 
thier vñ allerley handt thier / die das leben ye gewunnen / vñ waren all 
in die maur ergraben mit erhobenen bilden / vnd wer ſie zum erſten an⸗ 
ſahe der meynt ſie lebten vñ erſchiacken ab jnen / als meyſterlich vñ ges 
berlich waren ſie da gehawen / ſie waren geſchaffen als ob ſie da in der 
wildẽ luͤffen/ eins lag das ander ſaß / da facht ein Ber vñ ein ſchwein / 
da lůffen Hunde vnd haſen / dirß vnd Leopart / Da ſtund der Low ob 
einem wilden man / man ſahe da allerley ſpil von den thiern wie mans 
erdencken moͤcht / das was alles ergraben an ein endt der maur. An der 
andern ſeyten waren ergraben voͤgel allerley handt / als ob fie flugen in 
den luͤfften / der Adler / der ſperwer / der geyr / vnd allerley handt voͤgel / 
wild vnnd ʒam / klein vnnd groß / als ob fie lebten. An der dꝛitten ſeyten 
ſahen fie aller handt ſpill / thurniern / ſtechen / beyſſen / iagen / tantzen vñ 
ſpꝛingen / Da ritten die frawen mit einander /hie ſtreyten vñ kempffen / 
doͤrt ſaſſen Růnig vñ Fuͤrſten in gezelten / da ſahe man aller handt was 
pen auff helmen / in panern/ man ſahe da allerley hand werck / vñ was 
die lerot triben in der zeyt / man ſahe auch allerley ſeyten ſpill vnd was 
freüd geben mocht / das was alles in die Criſtallin maur ergraben / da 
waren die ʒinnen auff der maur ſchoͤn vñ lauter / vñ gleyſten innen vñ 

auſſen als der moꝛgen ſtern. An der burg waren fißen hundert thurn / 
vnd mancher wunderlicher fall, Vnd an dem berg gliß allenthalb das 
golt / als der zůndel in dem feůr / in dem fall ſtunden minnigkliche beth⸗ 
mit ſeyden vnd gulden decklachen bedeckt/die hetten allerley farb / vnd 
mit ſammet vmdhenckt. In der burg was auch ein hauß / das het ein 
eſtrich / der was lauter als ein glaß / vñ hert als ein ſtahel/ darein warn 
gulden mall geſpꝛengt vñ gewůrckt / vñ was durchleget mit edlem ge⸗ 
ſtain / In dem ſelben hoff iſt allzeyt glaſt vñ liecht /das iſt ſchoͤner dañ 
die Sun, vñ wirt auch nym̃er võ regen naß. Nun ſahen ſie ein garten 
darinn was ein eder baum / darunter was ein ſchoͤner anger / der was 
allzeyt grün / An dem Federbaum hiengen vil trinck geſchir vñ ſchenck 
vaß / vnd ſtunden ſchoͤn tiſch darunter mit der beſten ſpeyß. Auff dem 
Baum ſungen allzeyt die voͤgel / da entſpꝛungen minnigkliche pꝛunnen / 
kuͤl vñ lauter / vñ in jren fluͤſſen waren gut viſch. In dem hauß waren 
alle die wunder vñ wun die nyndert waren / Der wunder vñ wun diſes 
hauß namen fie ſunderlich war vñ ſchꝛeyb fie ſant Bꝛandon beſunder 
all an einen brieff. Do ſie nun den berg / das hauß / vñ die veſten auſſen 
vnd innen wol beſahen. Do ſpꝛach ſant Bꝛandon zu jnen. Hie iſt groß 
wun vnd edel geſtain. Nun ſollen wir vns huͤtten / das keim nichts ge⸗ 
ſchech als vnſerm bruder der den zaum ſtal / vñ ſollen bald geen an das 
ſchiff / das uns der teuͤffel nit aber anlege damit er uns betriege. 
¶ Do giengen fie bald auß der burg / vñ do ſie zu dem ſchiff kamen / do 
ſahen fie gegen inn kum̃en ein wunderliche geſtalt volcks/ die hetten 
heubter als ſch wein / hendt als die menſchen vñ daran hunds klawen / 
vnd hetten helß als die krenich / vnd als die man hetten ſie beuch / vnd 
vnterhalb der guͤrtel als ein viſch / vñ hetten eytel ſeyden an / vñ het yery 
licher ein koͤcher mit pfeyl vmb ſich gegürt,ein bogen in der handt / vñ 
ſtalten ſich somigklich als die ſchwein / mit geſtreckten ſchwentzen gar 
grewlich an das geſtat gegen dem ſchiff geloffen,do frewten ſich die 
muͤnich das fie in dem ſchiff vnd nit auff dem landt waren. Do ſpꝛach 
ſant Bꝛandon / nun eylet deſter baß mit dem ſchiff/das ſie vns nit ers 
ſchieſſen / wañ es iſt gar ein engſtlich volck . Vnd gieng ſant Bꝛandon 
binden an die ſteuͤr des ſchiffs / vñ beſchwur fie vnd nant jnn got vor 
gebot inn bey dem lebendigen got / das fie jm frid geben / biß er mit jnn 
kedt / do legt yetzlicher fein bogen zuſtundt von im / als bald 5 got ge⸗ 

nant wardt / do ſchwigẽ fie ſtill/ wañ einer rede unter jnn/ vñ ſpꝛach zu 
ſant Brandon, du haft groffe wunder vñ frembdes landt erfaren / nun 
hat dich got den du uns hie voꝛ nenneſt her geſant. Du ſolt wiffen das 
wir in et wan baß erkanten /ee dann Aucifer waren wir vor feinem ans 
plick. Nun ſag ich dir Bꝛandon / du wolteſt nit glauben / dann das du 
ſaheſt vnd wiſteſt /das hat dich bracht in groſſe arbeyt / wann du ver 
branteſt ein buch das die gantze warheyt ſaget. Darumb ſeind die vill 
weyſer die da glaubent das got vil groͤſſer vnd vnzelbarlicher wunder 
gethan hab vnd mug / als du wol wayſt/wie got ſpꝛach ʒu ſant Tho⸗ 
mas / wann du greyfſt vñ biſt ſelig / Aber ſelig ſeind die / die es glaubent 
vñ nit ſehen noch griffen haben dauon wiß Bꝛandon / das got groſſe 
lieb an feine chꝛiſten lewt hat geleget die woll glauben. Do ſpꝛach ſant 
Bꝛandon / wer hat dirs als eygentlich võ got geſagt. Do ſpꝛach er / wir 
waren nahent bey im in dẽ hymelreich / vñ verluͤren wirdige geſchoͤpff 
die got an vns het gelegt / Vnd do Lucifer verſtoſſen wardt von dem 
hymel / do er ſich wider got ſatzt / do hetten wir nit vernuͤnfft an vnns⸗/ 
das wir got guͤndten gehoꝛſamkeyt / vnd wiſten kein vnterſcheyd / was 
vns gut oder ſchad was / do Lucifer vnnd die andern engell die mit jim 
verſtoſſen wurden / do erkant doch got wol vnſer vornunfft / vnd vers 
ſtieß vns nit als gar als Lucifer / doch wolt er ons vnſer engeliſche ges 
ſchoͤpff vñ ſchoͤne nit laſſen / vñ macht vns diſe geſchoͤpff der ſchwein 
heubter / vmb das / das wir vnuernuͤnfftig waren als die ſchwein / die 
wiſſen nit was ſie lieb haben oder foꝛchtẽ ſollen / vñ was ſie ſelber ſeind 
Vñ ligen lieber in dem kot vñ hulen / dañ in dem lantern waſſer. Auch 
muͤſſen wir leyb haben als hunde, wann wir ʒu hymel hunds ſitten an 
vns hetten / wañ wer den hunde koͤndt den buͤllet er nit an. Alto thetten 
wir in dẽ hymel / wir lieſſen Lucifer vnuerurteylt, do er ſich wider got 
fest, werten jm es nit / vñ widerrieten im es auch nit / darumb hat ons 
got die genad gethan / das wir nit Lucifers nachuolger füind geweſen / 
vnd ſeind auch nit in die hell geſtoſſen. Got hat ons das landt geben / 


vnd haben ein zuuerſicht / das er ſich noch etwoan vber vns 2 erbar⸗ 
men. Do ſpꝛach ſant Bꝛaůdon / wir kamen auff einen berg / da was nuͤ - 
golt vñ edel geſtain vnd luſtige wonung· vñ iſt gleich dem paradyß / 
wir ſeind auch Darauf gangen /das wir keinen ſchaden haben gethan / 
noch etwas guts mit genum̃en / wir kamen vnwiſſent / vñ gerawe vns 

die fart / wer got nit mit vns gerveſen / die dꝛiacken hettẽ vns verſchlickt 


Mich hat wunder genum̃en wo jr hin warent kum̃en. Do ſpꝛach er⸗ 
wir waren auß gefaren ferr in frembde landt /do hettẽ ſich in die ſtraß 
gelegt wol ſechs hundert helliſcher ſchar / mit den muſten wir ſtreyten/ 
wa ſie hetten ons groſſen ſchaden gethan in vnſerm landt / dañ es iſt 
jnn layd das wir nit auch in ſolcher peyn ſeind / vñ was ſie vns mügen 
zu layd thun das thůnt ſie / gegen denen wuſten wir vnns weren / Do 
kamen jnn zu hilff wol vil tauſſent waldſchꝛatzen vnd ſtoꝛtzen/mit den 
hettẽ ſie die weg verle Hole ſpꝛach ſant Bꝛandon / waͤs ſeind die wald 
ſchꝛatzen vñ ſtoꝛzen Do ſpꝛach der teuͤffel es feind roͤꝛ vñ baum / damit 
betten fie weg vnd ſteg verlegt / das wir in groͤfſer not nie kamen / ſeydt 
das wir von hymel verſtoſſen ſeind woꝛden. Nun iſt das ſchoͤn lande 
vnſer / vñ haben nit ander peyn / wañ das wir des minnigklichen ange⸗ 
ſichts muͤſſen mangeln. Nun redt ich nit mer mit dir / wañ ich dich pit 


das du mit uns zů hauß fareſt / ſo woͤllen wir dir vnd den deinen zucht 


vñ ere erbieten. Do ſpꝛach ſant Bꝛandon / das muͤgen wir nit gerhun / 
wir woͤllen keren in Schotlandt / got geb uns gut windt / Alſo ſchieden 


fie von dannen / vñ namen vrlaub von dem wunderlichen geſinde/ vis 


fie wolten inn ſchetz haben geben/do wolt ſant Bꝛandon nit warten. 
5 O: nun ſant Brandon mit feinem geſindt keret in Schotlandt / 


do furen ſie mit guttem gemach biß an den aylfften moꝛgen file 


Do kam ein vngeſtuͤmer viſch gen jnn/der thet als ob er das ſchiff mit 
einander woͤlt verſchicken/als weyt was jm ſein maul. Sie furen wol 
vier wochen ee das ſie des viſchs ein endt ſachen / vñ do ſie meynten ſie 
weren fur in / do bracht er ſie in groſſe not / wann er bog den ſchwantz 
zu dem maul / vñ in dem ring füren fie woll viertzehen tag /das fie dar⸗ 
auß nit kum̃en mochten / vñ war ſich der viſch rürt,fo wardt der qual 
von dem viſch ſo groß / das er das ſchiff auff hub in die luͤffte / vñ dans 
wider herab als ob es in den abgrundt viel Dem ſelben viſch was auff 
der ſchwartẽ gewachſſen holtz vñ graß darnach waren ſie in groͤſſern 
noͤtten / do fie der viſch faren ließ auß dem ring / vnd do er von jun für 
do erhuben ſich die windt von dem (ch wale / vnd erhalen das man es 
ferr mocht hoͤꝛen / vñ die quellen furen hoch vber / das die ſchiflewt ſeer 


erſchꝛacken vñ waren nahẽt verzagt / wañ das ſie ſant Bꝛandon troſt 


vnd ſpꝛach / gehabt euch wol wann got hat vns auß manchen noͤtten 

geholffen / Alſo thut er aber / wenn der viſch fr kummet ſo geſtilt das 
Meer mit der vngeſtuͤmigkeyt / do ſchlug ſie das meer manich tauſent 
meyle/do gelagen die windt vnnd wardt das wetter alſo hayß / das fie 
nahent verdoꝛben waren / vñ lagen ſtill vier wochen võ der biz wegen 
1 Darnach kam ein groſſer windt der treyb fie hinderſich an ein geſtat 
Da was das meer gar duͤn vnd an manchen ſtetten trucken / da hoꝛten 
fie gar ein groß gebrecht / vñ ein wunderlich groß gethoͤn von lewten 
vnd viſchen. Sie hoꝛten glocken lewten / meß ſingen / lachen / weynen/ 
klagen / pfeyffen / vnnd allerley handt gethoͤn. Do hette ſant Bꝛandon 
groß wunder / wañ ſie ſahen nichts dañ waſſer vñ hymel / vnd hoꝛten 
das gethoͤn. Do ſpꝛach ſant Bꝛandon / das ſo nahent hilt vñ wir doch 
niemant ſehen / wie rattent jr ob wir das ſchiff ein wenig ſurbaß fürten 
oder hinderſich / wann ich muß ye erfaren was hie ſey / do wurffen fie 
jren ancker in das meer / do wardt er zu ſtundt behefft das fie jn nit ges 
winnen mochten / do ruͤfften fie got an vnd waren in groſſen ſoꝛgen. 

¶ Nun horten fie ein geſchꝛey / vñ ruͤfft inn ein zwerg / der kamlauß eim 
wald / da was das waſſer vber den wald geſtigen vñ mocht doch das 
waſſer vo: dem lufft dem wald kein ſchad geſein. Do das erſahe der ge 
zwerg / das das ſchiff behefft was / do gedacht er / in dem wald ligt ein 
gutter man / vñ gieng su jm vñ ſagt / wie das [if] behefft wer da das 
waſſer ein endt het / vñ wie ſie gern wider kerten. Vnd ſpꝛach zu jm wie 
fie got on Mariã die junckfrawen ſeer an ruͤfften / das in gedauchte es 
weren chꝛiſten lewt / vnd ob er inn ʒu hilff woͤlt kum̃en. Do ſpꝛach er ja 
vnd was fro / do er hor das es chꝛiſten waren / vnnd giengen bald von 
dannen an das meer / da het der gut man ein kleines ſchiflein / da ſaſſen 
ſie beyd inn / vñ furt der geʒwerg das ſchiflein gar geſchwindt / wañ fie 
beyd ſro waren / das ſie das ſchiff ſahen vnnd ım ſolten zu hilff kum̃en. 
Do ſpꝛach ſant Bꝛandon. Ich ſich doͤꝛt her kum̃en in einem nebel ein 


kleines ſchiflein mit einem ſegel / da getraw ich got das er vns ſein hilff 


ſend / vnd kam das ſchiflein gar ſeer zu inn getriben. Do ſahen ſie in dem 
ſchiflein den gutten man vñ den gezwerg. Der man was alt / vñ waren 
ſeine kleyder võ wilden thiern haren geſtrickt vñ zuſamen gefalten / vñ 
het ein Abt ſtab in der handt / den ſelben ſtab gab jm ſant Sꝛandon eins 
mals / vnd ſaß der gezwerg binden an der ſteůre des ſchifleins. Der ges 
zwerg hieß Betewoꝛ / vñ was gar wunderlich geſchaffen / wañ er het 


gar ein wunderlichen bart / vñ ein langes har auff dem haubt / vñ ſang 9 


wol / aber fie verſtunden fein geſang nit / Er het ein weyten mundt / vñ 
erhall fein (tim als ein hoꝛn/vñ alles fein gewandt das was pfeler vnd 


ſeyden / vnd was ſtarck / im gieng der bart biß auff die knie. Do ſpꝛach 


der gut man do ſie zu jnn kamen / bald keret ewer ſchiff hindan / wann 
ich hoͤꝛ vier windt kum̃en / ergreyfſen fie euch ſo thunt ſie euch groſſen 
ſchaden / vñ koment in groſſe not vñ arbeyt Do meynt ſant Drandon/ 
es wer des teůffels geſpenſt / vñ ſpꝛach / woͤlteſt du nit zirnen / ſo kum̃ zu 
vns in das ſchiff. Do verſtund der gut man wol das es chꝛſten waren 


Vnnd ſie hulffen im in das ſchiffe / do viel er creuͤtzweyß nider für das 


heyltumb / dann er was gar ein außer weltes vaß gottes. Do entpfien⸗ 
gen fie jn mit groffer wirdigkeyt / vnnd ſungen ein loͤblich ampt / vnnd 
entpfiengen all das heylig ſacrament vñ der gezwerg ſagt jnn das die 
welt da ein endt het / vnd das gethoͤn das ſie hoꝛten das wer ein andere 
welt vnter der erden. Do verſtund ſant Bꝛandon woll das er die war⸗ 
heyt verbrent het / vñ auff dẽ meer ſchꝛeyb er die wunder alle in ein buch 
Darnach wendten fie das ſayl vñ den ancker / vñ richten jr ſegel auff 
vñ ſurte der gezwerg das ſchiff das es gar ſchnell gieng / wann er was 
gar kreffeig . Vnnd do fie auff das meer kamen / do ſahen ſie auff dem 
leber meer vill ſchiff behefftet / die waren voꝛ manchen zeytten da be⸗ 
liben. Darnach ſchier kamen fie an ein geſtat/da ſahe ſant Bꝛandon ein 
alten greyſen man reyten der het gar 5 
der bart vergůlt / vnd het ein oblen mantel an der was mit eytel Kar⸗ 
funckel vnd edlem geſtain beſetzt. Vnd do ſant Bꝛandon den erſahe do 
erkant er wol das ſie nahent zu landt waren kum̃en. Vnd der gut man 
vnd der gezwerg namen vrlaub vñ furen wider heym in jrem ſchiflein. 
¶ Do nun ſant Bꝛandon wider zu landt war kum̃en do entpfieng man 
ſie gar wirdigklichen Nun het ſant Bꝛandon diſe wunder in ein buch 


geſchꝛiben/vñ trugs auff vnſer frawen altar / do kam ein ſtim̃/die hieß 


jn got wilrum̃ ſein / vñ ſpꝛach zu jm / Bꝛand on wenn du wilt ſo kum̃ zu 
mir. Do bereyt ſich ſant Brandon zu einer meß / hielt die mit andacht/ 
vñ do die meß auß was / do für ſein ſeel zu got. Darumb jollen wir ſant 


Brandon an ruͤffen / das er vnſer ſürſpꝛech woͤl fein gen got / das vnſer 


leben zu einem gutten ende bracht werdt. Amen. 


ſtlichs gewandt an vñ was jm 

